คําสั่งกรมบังคับคดี

ที่ 512 2550

เรื่อง การปฏิบัติราชการกรมบังคับคดี

----------------------------

          ด้วยกรมบังคับคดีมีนโยบายที่จะเพิ่มประสิทธิภาพในการปฏิบัติงานของเจ้าหน้าที่ และปรับเปลี่ยนระบบการลงชื่อมาปฏิบัติราชการในตอนเช้าและลงชื่อกลับในตอนเย็น มาใช้ระบบ เครื่องอ่านบัตรอิเล็กทรอนิกส์แทนการลงชื่อแทน จึงให้ยกเลิกการลงชื่อมาปฏิบัติราชการในตอนเช้าและ ลงชื่อกลับในตอนเย็นของเจ้าหน้าที่กรมบังคับคดีที่ปฏิบัติงานในส่วนกลาง พร้อมทั้งยกเลิกบัตรเจ้าหน้าที่ กรมบังคับคดีเดิม (บัตรพลาสติก) และมีคําสั่งดังต่อไปนี้


ข้อ ๑ ให้เจ้าหน้าที่ของกรมบังคับคดีที่ปฏิบัติงานในส่วนกลางใช้บัตรเจ้าหน้าที่กรมบังคับคดี (อิเล็กทรอนิกส์) บันทึกเวลาการมาปฏิบัติราชการในตอนเช้าและกลับในตอนเย็น เว้นข้าราชการระดับ 9 ขึ้นไป


ข้อ ๒ บัตรเจ้าหน้าที่กรมบังคับคดี กําหนดให้มี 2 รูปแบบ คือ 

          2.1 บัตรสีบานเย็น                                             สําหรับข้าราชการ

          2.2 บัตรสีบานเย็นมีแถบสีขาวด้านล่าง             สําหรับพนักงานราชการ และลูกจ้าง 

       ประเภทอื่น ๆ ของกรมบังคับคดี


ข้อ ๓ บัตรเจ้าหน้าที่กรมบังคับคดี มี 2 ประเภท 

          3.1 บัตรเจ้าหน้าที่กรมบังคับคดี (อิเล็กทรอนิกส์) ให้ใช้เฉพาะเจ้าหน้าที่ที่ปฏิบัติงาน เพื่อใช้ในการบันทึกเวลาแทนการลงชื่อมาปฏิบัติราชการในตอนเช้าและลงชื่อกลับในตอนเย็น

          3.2 บัตรเจ้าหน้าที่กรมบังคับคดี (พลาสติก) สําหรับเจ้าหน้าที่ที่ปฏิบัติงานใน ส่วนภูมิภาค และหากภายหลังได้รับคําสั่งให้ปฏิบัติหน้าที่ในส่วนกลาง ให้รีบดําเนินการขอมีบัตรเจ้าหน้าที่ กรมบังคับคดี (อิเล็กทรอนิกส์) โดยเร็ว


ข้อ ๔ เจ้าหน้าที่ของกรมบังคับคดีทั้งส่วนกลางและส่วนภูมิภาคต้องติดบัตรคลอดเวลา เมื่ออยู่ในกรมบังคับคดี และขณะปฏิบัติงาน


ข้อ ๕ รูปถ่ายสําหรับจัดทําบัตรเจ้าหน้าที่กรมบังคับคดี กําหนดให้ข้าราชการระดับ 7 ลงมา พนักงานราชการ และลูกจ้างประเภทอื่นของกรมบังคับคดี แต่งเครื่องแบบปกติกาก สําหรับข้าราชการ ระดับ 8 ขึ้นไป กําหนดให้แต่งชุดสากล (สูทสีเข้ม เสื้อตัวในสีขาว)

          5 1 ส่วนกลาง          ให้ถ่ายรูปที่กลุ่มงานการเจ้าหน้าที่ สํานักงานเลขานุการกรม

          5.2 ส่วนภูมิภาค       ให้จัดส่งรูปถ่ายที่ชัดเจน เป็นรูปสี (พื้นหลังสีขาว) และถ่ายไม่เกิน หกเดือนนับถึงวันยื่นคําขอมีบัตร ขนาด 2.5 คูณ 3 เซนติเมตร ครึ่งตัว หน้าตรง ไม่สวมหมวก และไม่สวมแว่นตา


ข้อ ๖ ในกรณีบัตรสูญหายต้องรายงานผู้บังคับบัญชาทราบตามลําดับในทันทีที่สามารถ กระทําได้ และดําเนินการขอทําบัตรใหม่โดยเร็ว


ข้อ ๗ การยื่นคําขอทําบัตรใหม่ให้ชําระค่าธรรมเนียม ดังนี้

          7.1 กรณีบัตรชํารุดฃ

                    - บัตรพลาสติก                         ค่าธรรมเนียม 50 บาท

                    - บัตรอิเล็กทรอนิกส์                 ค่าธรรมเนียม 100 บาท 

          7.2 กรณีเปลี่ยนชื่อตัว ชื่อสกุล             ค่าธรรมเนียม 100 บาท 

          7.2 กรณีบัตรสูญหาย                          ค่าธรรมเนียม 200 บาท 

          ยกเว้นกรณีขอทําบัตรใหม่เนื่องจากได้รับการเลื่อนหรือเปลี่ยนตําแหน่ง และกรณีทําบัตรครั้งแรก ไม่ต้องชําระค่าธรรมเนียม ทั้งนี้ ค่าธรรมเนียมดังกล่าวไม่รวมค่าอุปกรณ์แขวนบัตร จํานวน 50 บาท (การทําบัตรครั้งแรกไม่ต้องชําระค่าธรรมเนียมและค่าอุปกรณ์แขวนบัตร)


ข้อ ๘ ให้กองคลัง กรมบังคับคดี รับชําระค่าธรรมเนียมการทําบัตรใหม่ และค่าอุปกรณ์ แขวนบัตร ตามที่กําหนด


ข้อ ๙ บัตรเจ้าหน้าที่กรมบังคับคดีเป็นทรัพย์สินของทางราชการ เมื่อสิ้นสุดสภาพการเป็น เจ้าหน้าที่ของกรมบังคับคดี ต้องคืนบัตรโดยทันที


ข้อ ๑๐ ให้เลขานุการกรม เป็นผู้ควบคุมดูแลการออกบัตรให้เป็นไปตามคําสั่งนี้ 


ข้อ ๑๑ ผู้ใดนําบัตรของผู้อื่นไปลงเวลาแทนไม่ว่าเจ้าของบัตรจะยินยอมหรือไม่ก็ตาม ถูกดําเนินการทางวินัยทั้งผู้ลงเวลาแทนและเจ้าของบัตร

ทั้งนี้ ให้ถือปฏิบัติตั้งแต่วันที่ 1 ธันวาคม 2550 เป็นต้นไป


ผู้มีอํานาจลงนาม -                                                                                              สั่ง ณ วันที่ 15 พฤศจิกายน พ.ศ. 2550

 

                                                                                               (ลงชื่อ) กัญญานุช สอทิพย์

                                                                                                (นางสาวกัญญานุช สอทิพย์)

                                                                                                       อธิบดีกรมบังคับคดี